Koninklike posseëls - kyk net vir prins George! | SARIE
FOTO Mario Testino Instagram kensingtonroyal	20 April 2016
Koninklike posseëls – kyk net vir prins George!	deur SARIE.com-span
Môre is koningin Elizabeth II se 90ste verjaarsdag. Ses posseëls is spesiaal vir dié geleentheid gemaak, en op een van die seëls pryk sy saam met wyle oud-president Nelson Mandela!
Maar die koninklike posdiens, Royal Mail, het ook spesiale seëls gemaak met ‘n afbeelding van haar by haar troonopvolgers, prins Charles, prins William en die klein prins George. Soos altyd het George talle harte gesteel, veral oor hy op ’n paar houtblokke moes staan vir die foto.
Ranald Mackechnie, die fotograaf agter hierdie oulike foto’s, het gesê prins George was stroopsoet, berig The Telegraph.
“Hy was bitter oulik! En was skoon gefassineerd met die kameraligte,” vertel Ranald verder aan The Telegraph.
Volgens Ranald het hy sommer self besluit om die houtblokke waarop prins George in die foto staan, saam te bring.
“Hy was glad nie moeilik, inteendeel, hy het eintlik die gemoed in die vertrek onmiddellik gelig!”
Koningin Elizabeth nou die langste heerser oor Brittanje
Die Hollywood-ster Brad Pitt maak in die jongste uitgawe van die Amerikaanse tydskrif GQ Style sy hart oop in ’n emosionele onderhoud. Dis die eerste keer dat hy openlik met die media praat sedert Angelina Jolie hom in September verlede jaar vir …